ការសំភាសន៍របស់ ពៅ ណាវី

ក. អ្នកដែរសំភាសន៍គេមានឈ្មោះថា ជាង សុីអ៊ាវ ខ. អ្នកដែរអោយគេសំភាសន៍មានឈ្មោះថា ពៅ ណាវី៕

ក. ចឹងខ្ញុំអរគុណច្រើនដែរអ៊ុំបានអោយខ្ញុំបានសំភាសន៏ពីប្រវត្តិរបស់អ៊ុំហាស ចឹងពេលដែរខ្ញុំសំភាសន៍អ៊ុំនឹងបានរៀបចំដោយសកលវិទ្យាល័យមួយដែរនៅអាមេរិច ដែរមានឈ្មោះថា BYU ហាសអ៊ុំដែរជាសកលវិទ្យាមួយដែរនៅអាមេរិចចឹងហាសអ៊ុំ បាទចឹងពេលដែរខ្ញុំសំភាន៍អ៊ុំហើយខ្ញុំនឹងដាក់ការសំភាសន៍មួយនឹងទៅក្នុងវេបសាយរបស់សាលា ដោយសារតែសាលាបានបង្កើតវេបសាយមួយដើម្បីអោយយើងអាចដាក់ទុកប្រវត្តិរបស់យើងសើម្បីទុកអោយកូនចៅជំនាន់ក្រោយៗពួកគាត់បានស្គាល់ដែរចឹងហាសអ៊ុំ បាទចឹងសំរាប់វេសាយរបស់សាលាមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសអ៊ុំ ចឹងអ៊ុំយល់ព្រមអោយខ្ញុំដាក់ការសំភាសន៍មួយនឹងទៅក្នុងវេបសាយរបស់សាលាដែរទេអ៊ុំ?

ខ. ខ្ញុំព្រមក្មួយពីព្រោះអីខ្ញុំចង់និយាយពីរឿងពិតដែរនឹង ខ្ញុំមិនខ្លាចនឹងនិយាយទេពីព្រោះខ្ញុំធ្លាប់ពិបាកមែនដល់ពេលចឹងខ្ញុំអាចនិយាយបានតា

ក. ចឹងសំរាប់ខ្ញុំជាអ្នកសំភាសន៍អ៊ុំខ្ញុំមានឈ្មោះថា ជាង សុីអ៊ាវ ហើយធ្វើនៅថ្ងៃទី22 ខែ1 ឆ្នាំ2018 ហើយការសំភាសន៍របស់ខ្ញុំគឺធ្វើនៅភូមិ4 សង្កាត់ផ្សារដើមថ្កូវ ខ័ណ្ឌចំការមន នៅរាជធានីភ្នំពេញចឹងហាសអ៊ុំ បាទចឹងសំរាប់អ៊ុំឈ្មោះពេញរបស់អ៊ុំមានឈឈ្មោះអីគេដែរអ៊ុំ?

ខ. ខ្ញុំឈ្មោះ ពៅ ណាវី

ក. ឈ្មោះ ពៅ ណាវី ចុះអ៊ុំមានឈ្មោះហៅក្រៅទេអ៊ុំ?

ខ. ឈ្មោះតែចឹងគេហៅតែអ៊ុំវីៗ

ក. ឈ្មោះអ៊ុំវីណអ៊ុំ ចុះកាលពីនៅក្មេងអ៊ុំមានឈ្មោះណាដែរប្រើខុសពីនឹងទៀតទេអ៊ុំ?

ខ. នៅពីក្មេងគេហៅខ្ញុំថា កាលពីនៅពីក្រមុំហាសគេហៅខ្ញុំថាមីកញ្ចុះ

ក. អូហៅឈ្មោះកញ្ចុះ?

ខ. ដោយសារពេលនោះវាទាប ធាត់ ហើយខ្មៅចឹងទៅ

ក. ប៉ុន្តែឥឡូវអ៊ុំស្គមជាងមុន

ខ. ចាកាលណុងនៅពីសង្គមនៅជំនាន់ប៊ីសុីវីតម៉ាសហាសកូន កាលណុងក្មួយក៏កើតមិនទាន់ដែរវាឆ្ងាយពេកវាជ្រុលហើយ

ក. ចុះអ៊ុំមានអាយុប៉ុន្មានដែរអ៊ុំសព្វថ្ងៃនឹង?

ខ. សព្វថ្ងៃនឹងខ្ញុំដាក់ក្នុងប្រវត្តិរូបរបស់ខ្ញុំវា56ឆ្នាំ

ក. តែបើអាយុអ៊ុំតែម្ដងប៉ុន្មានដែរ?

ខ. បើអាយុខ្ញុំតែម្ដងវា62ឆ្នាំហើយ

ក. អូអាយុ62ឆ្នាំហើយ ចុះអ៊ុំកើតនៅថ្ងៃ ខែ ឆ្នាំណាអ៊ុំមានចងចាំទេ?

ខ. ខ្ញុំអត់ចាំទេក្មួយគ្រាន់តែខ្ញុំដឹងថាខ្ញុំកើតនៅឆ្នាំ1955

ក. កើតនៅឆ្នាំ1955ណអ៊ុំ?

ខ. ចាខ្ញុំដឹងតែប៉ុណ្ណឹងទេ ហើយថ្ងៃនឹងវាមិនដឹងទេ ព្រោះវាយូរដែរហើយខ្ញុំមិនចងចាំទេក្មួយវាបានភ្លេចហើយ?

ក. អូបាទអ៊ុំចឹងវាចូល63ឆ្នាំហើយអ៊ុំ ?

ខ. ចានឹងហើយត្រូវ

ក. អូប៉ុន្តែឆ្នាំខ្មែរអ៊ុំឆ្នាំអីគេដែរអ៊ុំ លក្ខណះថាឆ្នាំ ជូត ឆ្លូវ ខាល ថោះហាសអ៊ុំឆ្នាំអីគេដែរអ៊ុំ?

ខ. ខ្ញុំហោសឆ្នាំរកា

ក. អ៊ុំឆ្នាំរកាណអ៊ុំ ចុះអ៊ុំកើតនៅណាដែរអ៊ុំដូចភូមិ ឃុំ ស្រុកអីគេដែរអ៊ុំ?

ខ. ពីកំណើតរបស់ខ្ញុំគឺកើតនៅភ្នំពេញនឹងតែម្ដងនឹង គេហៅចំការមនដំណាក់គុម្ពឬស្សីយើងជំនាន់សម្ដេចហាស

ក. ប៉ុន្តែដូចជាភូមិអី ឃុំអីអ៊ុំមានចងចាំអត់?

ខ. កាលណុងគេហៅសង្កាត់លេខ6 ក្រុងភ្នំពេញ

ក. ប៉ុន្តែកើតនៅណាវិញអ៊ុំនឹងមែនអ៊ុំ?

ខ. នៅដំណាក់គុម្ពឬស្សីយើងចំការមន

ក. នឹងគេឃុំដំណាក់គុម្ពឬស្សីចឹងតែម្ដងហោសអ៊ុំ?

ខ. ពីដើមគេហៅឃុំចឹងត្របែក សង្កាត់លេខ6 ក្រុងភ្នំពេញ

ក. អូចឹងហោសអ៊ុំ ចុះអ៊ុំមានបងប្អូនចំនួនប៉ុន្មាននាក់ដែរអ៊ុំ?

ខ. ខ្ញុំបងប្អូនរបស់ខ្ញុំច្រើនណាស់បានស្លាប់អស់ហើយនៅតែ2នាក់ទេ

ក. ប៉ុន្តែទាំងអស់តែម្ដងប៉ុន្មាននាក់ទៅអ៊ុំ?

ខ. មាន12នាក់

ក. អូច្រើនចឹងស្លាប់អស់10នាក់ហើយចឹង?

ខ. ចាស្លាប់នៅជំនាន់អាពតនឹង

ក. ចុះអ៊ុំជាកូនទីប៉ុន្មានដែរទៅអ៊ុំ?

ខ. ខ្ញុំជាកូនទី1

ក. អ៊ុំជាកូនទី1 ចុះអ៊ុំមានបងប្អូនប្រុសប៉ុន្មាន នឹងស្រីប៉ុន្មានដែរទៅអ៊ុំ?

ខ. ខ្ញុំប្អូនស្រីមាន2នាក់ ចំណែកប្អូនប្រុសមានដល់ទៅ11នាក់តែស្លាប់បាត់អស់ហើយ

ក. អ៊ុំមានបងប្អូន12នាក់មែនទេអ៊ុំ?

ខ. មាន12នាក់

ក. ចឹង12នាក់មានស្រី2នាក់ ចំណែកប្រុស10នាក់ចឹងអ៊ុំ?

ខ. ចាៗត្រូវហើយស្លាប់កើតកញ្រ្ចឹលផង ហើយនឹងឈឺផងហើយទៅអាពតនឹងអត់បាយ នឹងអត់អាហារផងឈឺស្លាប់នឹងចំណែកអាពតគេប្រើធ្វើទារុណកម្មផងម្នាក់ឆ្នាំខាល ឆ្នាំជូតមួយគេធ្វើទារុណកម្មពេកហើយក៏គ្នាស្លាប់បាត់ទៅ

ក. បាទអ៊ុំចុះអ៊ុំអាចប្រាប់ឈ្មោះប្អូនៗរបស់អ៊ុំបានទេថាពួកគាត់មានឈ្មោះអីគេខ្លះអ៊ុំមានចងចាំអត់អ៊ុំ?

ខ. បើចាំចាំតែអ្នកដែរស្លាប់នៅរស់ទេ ចំណែកអ្នកដែរស្លាប់យូរនឹងអត់ចាំទេម៉ែខ្ញុំគាត់ជាអ្នកដាក់ដែរទេណា ឈ្មោះនៅ សុផល

ក. ឈ្មោះ នៅសុផលហើយ?

ខ. ឈ្មោះនៅសុភាព អូច្រឡំទេនៅសុភាពនៅរស់ទេណា នៅសុផលនឹងនៅមីក្អិតហោសម៉ែមីណុងឈ្មោះនៅសាវឿន

ក. ឈ្មោះ នៅសាវឿនណអ៊ុំ?

ខ. ចាអាតូចៗនឹង

ក. ចុះបងប្អូនរបស់អ៊ុំដែរស្លាប់អ៊ុំមានចងចាំពួកគាត់ទេអ៊ុំ?

ខ. ម៉ែមីមួយដែរស្លាប់នៅពេទ្យរ៉ូស្សីុដែរលាប់កញ្រ្ចឹលនឹងមីនឹងឈ្មោះអីមិនដឹងថាឈ្មោះអីទេវាភ្លេចអស់ហើយក្មួយអើយ

ក. ចឹងមានន័យថាបងប្អូនរបស់អ៊ុំដែរស្លាប់ៗទៅនឹងអ៊ុំអត់មានចងចាំឈ្មោះទេណអ៊ុំ?

ខ. ចងចាំតែចាំអត់អស់ទេវាមានច្រើនពេកដល់ពេលចឹងវាភ្លេចអត់ទៅក្មួយ

ក. អូចឹងហោសអ៊ុំ?

ខ. បងប្អូនរបស់ខ្ញុំវាមានច្រើនពេក ដល់ពេលឥឡូវនឹងខួរក្បាលខ្ញុំវាភ្លេចខ្លះដែរនឹងហាសកូនអើយមិនអាចចាំទាំអស់បានទេ

ក. អត់អីទេអ៊ុំអ៊ុំអាចចាំបានប៉ុណ្ណាអ៊ុំនិយាយប៉ុណ្ណឹងទៅអ៊ុំ ចុះអ៊ុំមានចងចាំអនុស្សាវរីយ៍អីទេកាលពីនៅក្មេងទាំងអ្នកដែរនៅរស់ នឹងអ្នកដែរស្លាប់ប៉ុន្តែកាលពីមុនគាត់នៅរស់ជាមួយអ៊ុំចឹងហាសអ៊ុំគាត់មានធ្លាប់បានមានធ្វើអីគេខ្លះជាមួយអ៊ុំអត់?

ខ. ប្អូនរបស់ខ្ញុំនឹងហោស?

ក. បាទអ៊ុំប្អូនរបស់អ៊ុំហាស?

ខ. ធ្វើទ័ព

ក. ធ្វើទ័ពណអ៊ុំនឹងកាលពីជំនាន់ពលពតណអ៊ុំ?

ខ. កាលពីជំនាន់ពលពត ជំនាន់លុនណុលនឹងធ្វើទ័ព

ក. អូបាទមានធ្វើអីពីនឹងផ្សេងទៀតអត់អ៊ុំ?

ខ. អត់មានទេនៅសុទ្ធតែជាទាហ៊ានទាំងអស់

ក. ប៉ុន្តែកាលពីមុននឹងកាលពីឆ្នាំ1955រឺ1956-1960អីនឹងអត់ទេពលពតទេមែនទេអ៊ុំ?

ខ. កាលណុងនៅទេ

ក. ចឹងអ៊ុំធ្វើអីគេដែរអ៊ុំ?

ខ. កាលនៅឆ្នាំ1975ហាសនឹងវាបានបែករដ្ឋប្រហារហើយណាក្មួយ ប្អូនរបស់ខ្ញុំជាទាហ៊ានគេបានស្លាប់នៅសមរភូមិខ្លះអីចឹងទៅ អ្នកខ្លះស្លាប់ដោយសារតែឈឺអីចឹងទៅគេជំលាសទៅអាពតចឹងពេលដែរគេបែកពីខ្ញុំហាស

ក. អូបាទចឹងម៉េចទៀតទៅ?

ខ. ឧទាហរណ៍ថាវាបែកខ្ញុំនៅស្វាយរៀងចឹងវាទៅនៅជើងឆ្នុកអីចឹងទៅចុះវាអត់ស្គាល់បែកគា្នហោស

ក. បាទអ៊ុំអត់ស្គាល់

ខ. ជំលាសចេញពីភ្នំពេញទៅវាមិនបានជួបគា្នទេ ដល់ពេលចឹងវាត្រូវបែកបាក់គ្នាទាំងអស់ អាបងដោយបងទៅ អាម៉ែនឹងដោយម៉ែទៅ អាប្អូននឹងដោយប្អូនទៅអត់ដឹងណាទៅណាដែរសូម្បីតែប្ដីប្រពន្ធក៏បែកគ្នាដែរនឹង កូននឹងម្ដាយប៉ុណ្ណឹងក៏ដើរបែកគ្នាដែរក្មួយ

ក. អូចឹងហោសអ៊ុំ?

ខ. ចាហើយអ្នកឆ្លងទន្លេនឹងក៏វាចេះតែអោយដើរៗទៅឈឺពោះលែងតែឆ្លងទន្លេឈប់កន្លែងកើតកូនមួយភ្លេតចឹងទៅគេដេញអោយទៅទៀតហើយ ហើយមានអ្នកខ្លះស្លាប់នៅផ្លូវក៏មានដែរ ដល់ពេលចឹងវាពិបាកណាក្មួយតែបាយនឹងក៏អត់ដាំសុីកើតដែរខ្ញុំប្រាប់ក្មួយអែង

ក. ចុះអ៊ុំមានចងចាំមុនពលពត នឹងមុនរដ្ឋប្រហារនឹងមានធ្លាប់លេងអីជាមួយបងប្អូនកាលពីនៅតូចៗដូចជាលេងបិទពួន រឺក៏លេងអីទេអ៊ុំ?

ខ. មានលេងតា

ក. លេងអីគេខ្លះទៅអ៊ុំ?

ខ. មានលេងបិទពួន លេងលោតអន្ទាក់

ក. លេងលោតអន្ទាក់ដែរណអ៊ុំ?

ខ. ហើយនឹងលេងអាមឹកកាប៉ាល់ហោះយើងនឹង

ក. បាទអ៊ុំលេងមឹកកាប៉ាល់ហោះនឹងអ៊ុំ?

ខ. លោតចឹងទៅចាយើងគូរមឹកចឹងទៅ នាំគ្នាលេងហាសដំឥដ្ឋមួយចឹងទៅនាំគ្នាលេងទៅ មានដំឥដ្ឋទៅនាំបងប្អូនយើងលេងចឹងទៅ មានប្រវត្តិចឹង

ក. អូបាទអ៊ុំចឹង

ខ. អត់ទេក្មួយពីដើមហាសគឺប្រវត្តិចាស់គឺមានតែប៉ុណ្ណឹងទេ ហើយកៅស៊ូកងយើងនឹងលោត

ក. អូលេងលោតហោសអ៊ុំ?

ខ. គឺលេងច្រើនដែរនឹង

ក. ចុះអ៊ុំកាលពីនៅក្មេងអ៊ុំចូលចិត្តលេងអីជាមួយបងប្អូនរបស់អ៊ុំដែរអ៊ុំ?

ខ. ខ្ញុំហោសជាពិសេសខ្ញុំចូលចិត្តនាំបងប្អូនរបស់ខ្ញុំលេងបាយខំ

ក. អូលេងបាយខំណអ៊ុំ?

ខ. ចាលេងបាយខំអាមាន12រុនហាស

ក. អូអាមានរុន3នឹងមានរុន5អីនឹងហោសអ៊ុំ?

ខ. នឹងយើងដាក់ខ្ចៅយើងនឹងអូលេងហើយនឹង

ក. បាទអ៊ុំអានឹងសប្បាយណអ៊ុំ?

ខ. នឹងកាលពីក្មេងជំនាន់របស់ខ្ញុំគេលេងចឹង គ្មានស្អីលេងទេមានតែលេងប៉ុណ្ណឹងទេ

ក. អូបាទចឹងហោសអ៊ុំ?

ខ. អត់ចេះលេងទេអាបៀរ អាប៉ោងអីនឹងមិនចេះទេ លេងតែបាយខំ លោតអន្ទាក់ ហើយនឹងលេងផ្លុំរុននឹងអែង ពេលដែរផ្លុំហុយទៅគេរាប់12រុនទៅមានគ្រាប់ខ្ចៅ នឹងគ្រាប់អំពិលយើងនឹងហាសយកមកលេងចឹងទៅគេលេងចឹង

ក. ចុះបងប្អូនរបស់អ៊ុំដែរនៅរស់សព្វថ្ងៃនឹងសល់ប៉ុន្មាននាក់ដែរអ៊ុំ?

ខ. សល់តែ2នាក់ទេ

ក. សល់តែ2នាក់ណអ៊ុំ ចុះប្អូនរបស់អ៊ុំដែរគាត់នៅរស់នឹងសព្វថ្ងៃគាត់នៅណាដែរអ៊ុំ?

ខ. នៅលើហោសគេនៅជាមួយប្ដីប្រពន្ធគេ

ក. ប៉ុន្តែគាត់នៅភ្នំពេញទេ?

ខ. ចានៅភ្នំពេញតា

ក. ចុះឥឡូវគាត់ធ្វើអីគេដែរអ៊ុំ?

ខ. ប្អូនរបស់ខ្ញុំពីដើមវាធ្វើទ័ព ដល់ពេលវាឈប់ធ្វើទ័ពទៅវាបានធ្វើសន្តិសុខភូមិ នៅជាមួយប្រពន្ធកូនគេនៅណោះហាសណាអូន អត់នៅជាមួយខ្ញុំទេខ្ញុំនៅជាមួយកូនតារាល់ថ្ងៃនឹង

ក. បាទអ៊ុំចុះម្ដាយរបស់អ៊ុំគាត់មានឈ្មោះអីគេដែរអ៊ុំ?

ខ. ម៉ែរបស់ខ្ញុំគាត់ឈ្មោះ ឡុង អឿន

ក. គាត់ឈ្មោះ ឡុង អឿន ចុះគាត់អាយុប៉ុន្មានដែរអ៊ុំឥឡូវហាស?

ខ. នោះគាត់អាយុ80ឆ្នាំហើយហេសម៉ែ

ក. អ៊ុំអាយុ80ឆ្នាំហើយហោសអ៊ុំ?

ខ. ខ្ញុំ80ឆ្នាំហើយ

ក. ប៉ុន្តែអ៊ុំអាយុប៉ែតប៉ុន្មានដែរអ៊ុំ?

ខ. ខ្ញុំ81-82ឆ្នាំហើយខ្ញុំនោះ

ក. ចុះថ្ងៃខែឆ្នាំ កំណើតគាត់កើតឆ្នាំណាដែរអ៊ុំ?

ខ. ប៉ុន្តែគាត់កើតឆ្នាំណាខ្ញុំអត់ដឹងទេណាអូន ពីព្រោះអីគាត់ជាអ្នកម្ដាយរបស់ខ្ញុំខ្ញុំម៉េចដឹងថាគាត់កើតហោសអូន

ក. ចុះគាត់នៅថ្ងៃណា ខែណាអ៊ុំចងចាំអត់?

ខ. ខ្ញុំអត់ដឹងពីព្រោះខ្ញុំជាកូនគាត់ខ្ញុំអត់ដឹងដែរនឹង

ក. ចឹងគាត់កើតនៅឆ្នាំ1938

ខ. ពីព្រោះខ្ញុំអត់ដឹងខ្ញុំជាកូន ខ្ញុំអត់ចងចាំអាយុគាត់កើតបានទេព្រោះអីគាត់ជាអ្នកបង្កើតខ្ញុំ ហើយខ្ញុំចាំយ៉ាងម៉េចកើត

ក. ចុះគាត់កើតនៅណាអ៊ុំមានដឹងអត់អ៊ុំ?

ខ. គាត់កើតនៅឧត្ដុង

ក. អ៊ុំកើតនៅណាវិញអ៊ុំ?

ខ. ខ្ញុំកើតនៅខាងឧត្តុង កំពង់ហ្លូង

ក. នៅឧត្តុង កំពង់ហ្លូង នៅកំពង់ស្ពឺយើងនឹងហោសអ៊ុំ?

ខ. ចានឹងហើយកើតនៅក្នុងខេត្តកំពង់ស្ពឺ នឹងគេហៅភ្នំប្រសិទ្ធិ

ក. អត់ទេមិនមែនភ្នំប្រសិទ្ធិទេ នៅភ្នំឧត្តុង?

ខ. ភ្នំជិតរើស

ក. បាទភ្នំជិតរើសនឹងហើយឪពុករបស់អ៊ុំគាត់មានឈ្មោះអីគេដែរអ៊ុំប្ដីរបស់យាយហាស?

ខ. ឈ្មោះនៅ

ក. ឈ្មោះអីគេ នៅដែរអ៊ុំឈ្មោះតានឹងឈ្មោះអីទៅ?

ខ. ឈ្មោះ នៅ ខុត

ក. ឈ្មោះនៅ ខុត ណអ៊ុំ ចុះគាត់អាយុប៉ុន្មានដែរអ៊ុំ?

ខ. អូម៉ែអើយគាត់អាយុច្រើនណាស់យកមកនិយាយម៉េចកើតទៅ

ក. ប៉ុន្តែកាលពីគាត់ស្លាប់នឹងគាត់នៅអាយុប៉ុន្មានដែរអ៊ុំ?

ខ. អត់ដឹងអត់ចាំទេ កាលពីមិនទាន់ស្លាប់នឹងគាត់អាយុ88ឆ្នាំ

ក. គាត់អាយុ88ឆ្នាំ ប៉ុន្តែគាត់ស្លាប់ប៉ុន្មានឆ្នាំហើយយាយ?

ខ. អូយូហើយតាំងមុនអាពតណោះនឹង

ក. អូមុនអាពតទៀតហោសប្រហែលជា30-40-ឆ្នាំអី?

ខ. ចាយូរដែរហើយប្រហែលជា50ឆ្នាំបាត់ហើយ

ក. ចឹងគាត់ចូល100ឆ្នាំជាងហើយណអ៊ុំ?

ខ. នឹងហើយបើគិតអាយុអ្នកស្លាប់នឹងវាជាង100ឆ្នាំហើយ

ក. ចុះគាត់កើតនៅណាអ៊ុំមានដឹងទេអ៊ុំ?

ខ. ខ្ញុំអត់ដឹងទេគាត់ ខ្ញុំគ្រាន់តែដឹងថាម្ដាយរបស់ខ្ញុំនៅភ្នំប្រសិទ្ធិហើយឪពុករបស់ខ្ញុំនៅជាមួយគាត់ពេលដែរខ្ញុំកើតមកក៏ខ្ញុំមិនដឹងមិនបានចងចាំអារឿងនឹងដែរចឹងហាសលោកគ្រូ

ក. អូចឹងហោសអ៊ុំ?

ខ. គ្រាន់តែខ្ញុំដឹងថាពេលដែរខ្ញុំពេញរូបពេញរាងនៅណាបានខ្ញុំដឹង

ក. បាទអ៊ុំចុះឪពុករបស់អ៊ុំគាត់ធ្វើអីសំរាប់ចិញ្ចឹមជីវិតដែរអ៊ុំ?

ខ. គាត់ធ្វើទ័ព

ក. ធ្វើទ័ពកាលពីគាត់នៅរស់ក៏គាត់ធ្វើទ័ពដែរណអ៊ុំ ប៉ុន្តែគាត់មានដែររកសុីលក់ដូរទេអ៊ុំ?

ខ. កាលពីគាត់ធ្វើទាហ៊ាននៅជំនាន់ណុង គាត់ជាទាហ៊ានរបស់សម្ដេចហាស ហើយកាលពីជំនាន់សម្ដេចឪជាទាហ៊ានយាមវាំង ដូចខ្ញុំប្រាប់ក្មួយអែងចឹងថានៅដំណាក់គុម្ពឬស្សីនឹងចឹង

ក. អូចឹងហោសអ៊ុំ?

ខ. ចាគាត់ជាទាហ៊ានសំរាប់ដាំមើលថែសួនលក្ខណះដើមម៉ៃសាក់ ដើមអីចឹងហាស

ក. ចឹងគាត់នៅជំនាន់អុីសារ៉ាក់ហោសអ៊ុំ?

ខ. អត់ទេជំនាន់អុីសារ៉ាក់ផ្សេង

ក. ចឹងមុននឹងទៀត?

ខ. អត់ទេក្រោយទេនឹងអុីសារ៉ាក់មុន

ក. អូចឹងអុីសារ៉ាក់មុននឹង?

ខ. ចាអុីសារ៉ាក់នៅជំនាន់បារាំង

ក. បាទអ៊ុំនៅជំនាន់បារាំងចូលមកកាន់កាប់ធ្វើអណានិគម

ខ. ខ្ញុំអត់ទាន់ទេអានឹងខ្ញុំអត់ទាន់ទេអានឹងនោះ ខ្ញុំមកទាន់លុនណុលទេ

ក. អូលុនណុលហោសអ៊ុំ?

ខ. ចាជំនាន់លុនណុលរដ្ឋប្រហារទំលាក់ម្ដេចចុះទេអានឹងនោះ

ក. ចុះអ៊ុំមានដឹងថាឪពុករបស់អ៊ុំតើគាត់ជាមនុស្សស្លូតរឺមួយក៏កាចទេអ៊ុំ?

ខ. អូឪពុករបស់ខ្ញុំគាត់ស្លូតណាស់

ក. គាត់ស្លូតហោសអ៊ុំ?

ខ. គាត់អត់ដែរមានបញ្ហាអីជាមួយបងប្អូនណាទេមនុស្សបុរាណពីដើមដូចថាគាត់ចូលចិត្តធ្វើការងារក្នុងផ្ទះដូចថាពីដើមយើងមានឬស្សី ថាកាលពីដើមយើងកាប់ឬស្សីមកធ្វើជាគ្រែ រឺធ្វើជារនាប រឺធ្វើជាផ្ទះនឹងអីចឹងហាសណា

ក. ចុះម្ដាយរបស់អ៊ុំគាត់ធ្វើការងារអីគេសំរាប់ចិញ្ចឹមជីវិតដែរអ៊ុំ?

ខ. ម្ដាយរបស់ខ្ញុំហោសគាត់លក់អាកោ

ក. អូគាត់លក់អាកោណអ៊ុំ ចុះម្ដាយរបស់អ៊ុំគាត់ជាមនុស្សបែបណាដែរអ៊ុំ តើគាត់ស្លូតរឺមួយក៏កាចដែរអ៊ុំចឹងហាស?

ខ. ម្ដាយរបស់ខ្ញុំដូចថាគាត់រៀងកាចបន្តិចពីព្រោះថា គាត់ជាអ្នកលក់ដូរហាស

ក. អូចឹងមានន័យថាកាលពីគាត់នៅក្មេងគាត់រៀងកាចបន្តិចណអ៊ុំ?

ខ. ថាគាត់រៀងខ្ញឹលបន្តិចហើយ

ក. ចឹងដល់ពេលដែរគាត់ចាស់ចឹងទៅគាត់រាងស្លូតទៅវិញចឹងហោសអ៊ុំ?

ខ. ចាគាត់រាងស្លូត

ក. ចុះម្ដាយនឹងឪពុករបស់អ៊ុំគាត់ធ្លាប់មានសាច់រឿងអី រឺមួយក៏អនុស្សាវរីយ៍អីកាលពីអ៊ុំនៅជាមួយពួកគាត់ដែរទេអ៊ុំ ដូចថាអ៊ុំគាត់ធ្លាប់ប្រើទៅណាមួយអីចឹងហាសអ៊ុំ?

ខ. មានមិនអត់ទេ មានការថាជេរស្ដីអោយណាស់ រឺក៏ប្រើទៅយឺតយ៉ាវចឹងទៅមានការវៃតប់ខ្លះអីដែរនឹងហាសវាមិនអត់ទេ

ក. អូបាទប៉ុន្តែមានធ្លាប់ទៅធ្វើស្រែអីជាមួយគា្នដែរទេអ៊ុំ?

ខ. ខ្ញុំអត់ទៅធ្វើស្រែទេ កាលពីជំនាន់ណុងឪពុកម្ដាយរបស់ខ្ញុំគាត់មិនចេះធ្វើស្រែអីទេ

ក. ព្រោះថាអ៊ុំនៅភ្នំពេញនឹងទេគាត់លក់ដូរណអ៊ុំ?

ខ. គាត់លក់តែអាកោនឹងទេ គាត់តែអាកោដែរយើងយកទៅចំហុយនឹង ហើយសំរាប់ខ្ញុំមើលប្អូន

ក. អ៊ុំអត់មានអនុស្សាវរីយ៍ជាមួយគាត់ដែរទេ?

ខ. អត់មានទេ

ក. ដែរអ៊ុំគិតថាចងចាំអត់ភ្លេចហាស?

ខ. អត់មានធ្វើអីទេខ្ញុំមើលតែប្អូននឹង ម្ដាយរបស់ខ្ញុំគាត់ជាអ្នកលក់ សំរាប់ខ្ញុំបានតែមើលប្អូនរហូតនឹងអែងគ្មានបានធ្វើអីទេ

ក. អូចឹងហោសអ៊ុំ?

ខ. តែដល់ពេលដែរខ្ញុំស្គាល់ពិបាកត្រឹមតែខ្ញុំនឹងឆ្នាំ1971 ខ្ញុំមានគ្រួសារហើយ ខ្ញុំមានគ្រួសារហើយគ្រួសាររបស់ខ្ញុំជាទាហ៊ានទៀត ដល់ពេលដែរខ្ញុំជាទាហ៊ានចឹងខ្ញុំតាមប្ដីខ្ញុំនៅជាមួយប្ដី ដល់ពេលចឹងម្ដាយរបស់ខ្ញុំគាត់លក្ខណះថាគាត់នៅតែជាមួយគ្រួសាររបស់គាត់ អត់នៅជាមួយខ្ញុំទេខ្ញុំបានបែកពីគាត់

ក. ចុះម្ដាយរបស់អ៊ុំគាត់មានធ្លាប់ប្រាប់ពីប្រវត្តិគាត់កាលពីនៅក្មេងទៅប្រាប់អ៊ុំដែរទេអ៊ុំ?

ខ. មានធ្លាប់ប្រាប់តា

ក. ដូចគាត់ប្រាប់អីគេខ្លះទៅអ៊ុំ?

ខ. ដូចថាគាត់ទៅលក់ដូរចឹងកាលណុងខ្ញុំនៅពរប្អូនហាស ពីព្រោះខ្ញុំដឹងថាម្ដាយរបស់ខ្ញុំគាត់អ្នកលក់អាកោហាស ពេលដែរគាត់ធ្វើអាកោឆ្អិនខ្ញុំពរប្អូនទៅគាត់បានយកអាកោទៅលក់បាត់ទៅខ្ញុំនៅមើលប្អូនពេលដែរគាត់មកវិញចឹងទៅគាត់បានទិញម្ហូបមកគាត់បានស្លអីចឹងទៅគាត់បានខ្វះម្ជូរចឹងទៅគាត់ក៏បានប្រើខ្ញុំទីទិញចឹងទៅ កាលពីជំនាន់ណុងគេប្រើកាក់សំរាប់ចាយទេ

ក. អូបាទគេចាយកាក់ហោសអ៊ុំ?

ខ. គេប្រើកាក់ពេលខ្លះខ្ញុំដើរទៅបានបាត់លុយក៏មានដែរពីព្រោះផ្ទះចិនវាឆ្ងាយហោស រត់បណ្ដើរៗក្រវីៗចឹងទៅក៏បានជ្រុះបាត់ចឹងក៏ម៉ែវៃក៏មានដែរ មានតែប៉ុណ្ណឹងក្មួយ

ក. ចុះឪពុករបស់អ៊ុំគាត់មានធ្លាប់ពីប្រវត្តិគាត់កាលពីគាត់នៅក្មេងទៅអ៊ុំទេ?

ខ. អត់ទេក្មួយ

ក. អ៊ុំកើតមកបានទាន់គាត់ប៉ុន្មានឆ្នាំដែរអ៊ុំ?

ខ. ទាន់ត្រង់ម៉ែរបស់ខ្ញុំគាត់មានប្ដីមានកូននឹង ខ្ញុំម៉េចដឹងខ្ញុំនៅពរតែប្អូននឹង

ក. ប៉ុន្តែដូចជាតាស្លាប់នឹងអ៊ុំនៅអាយុប៉ុន្មានដែរទៅ?

ខ. ឪពុករបស់ខ្ញុំនឹងបានស្លាប់នៅជំនាន់លុនណុល

ក. នៅជំនាន់លុនណុលប៉ុន្តែអ៊ុំ

ខ. ពេលដែរបែក ពួកអាពតនឹងហាសបានបែកគា្នវៃគា្ននឹង ព្រោះឪពុករបស់ខ្ញុំជាទាហ៊ានហោស

ក. អូចឹងមានន័យថាតាស្លាប់នឹងប្រហែលជាអ៊ុំនឹងនៅអាយុប្រហែលជា20ឆ្នាំជាងមែនទេ?

ខ. ចាពីព្រោះខ្ញុំមានកូនហើយនឹង

ក. អូអ៊ុំមានកូនហើយណអ៊ុំ?

ខ. ចាតែខ្ញុំនៅបែកពីគាត់ អត់នៅជាមួយទេ

ក. អូចឹងហោសអ៊ុំ ចុះអ៊ុំមានចងចាំជីដូនជីតាខាងឪពុកទេ ដូចជាយាយតាខាងឪពុកគាត់មានឈ្មោះអីគេអ៊ុំមានចងចាំអត់?

ខ. គាត់កូនកាត់គាត់កាចហាសណាយាយរបស់ខ្ញុំនឹង

ក. នឹងយាយខាងម្ដាយប៉ុន្តែគាត់ឈ្មោះអីអ៊ុំមានដឹងអត់?

ខ. ខ្ញុំអត់ស្គាល់ទេ

ក. ចុះតាមានឈ្មោះអីអ៊ុំមានដឹងអត់?

ខ. តាមានឈ្មោះថា តាឡុង

ក. ឈ្មោះតាឡុងហោសអ៊ុំ ចុះដូចជាយាយតាខាងម្ដាយគាត់កើតនៅណាអ៊ុំមានដឹងអត់?

ខ. អត់ដឹងទេ

ក. ចុះគាត់កើតនៅឆ្នាំណាអ៊ុំអត់ដឹងដែរ?

ខ. អត់ដឹង

ក. ចុះខាងឪពុកអ៊ុំមានស្គាល់យាយតាទេ?

ខ. ខាងឪបុកគាត់នៅខាងព្រែកជ្រៃ

ក. នៅព្រែកជ្រៃប៉ុន្តែពួកគាត់មានឈ្មោះអីយាយតាខាងឪពុកហាសអ៊ុំស្គាល់ឈ្មោះគាត់ដែរទេអ៊ុំ?

ខ. ខាងឪពុករបស់ខ្ញុំហាសខ្ញុំដឹងតែគាត់ប៉ុន្តែខ្ញុំអត់ដឹងថាគាត់នឹងមុខយ៉ាងម៉េចទេ គ្រាន់តែដឹងថាឪពុករបស់ខ្ញុំគាត់មានឈ្មោះ នៅ ខុន

ក. ប៉ុន្តែយាយតាអត់ស្គាល់ទេ?

ខ. ខ្ញុំអត់ស្គាល់ទេត្រកូលរបស់ខ្ញុំឈ្មោះនៅ ដែរខ្ញុំថាប្រើអក្សរច្រើនពេកនឹងដល់ពេលដែរសរសេរយូរៗទៅបានបាត់ឈ្មោះជីដូនជីតារបស់ខ្ញុំអស់ទៅ ទៅជានៅឥវ៉ាន់ចឹងទៅលតាមពិតឪពុករបស់ខ្ញុំគាត់ឈ្មោះនៅខុន ខ្ញុំឈ្មោះ នៅណា​ វីទេដល់ពេលដែរខ្ញុំទៅធ្វើការចូលអាពតចឹងទៅហើយពេលដែរចេញពីអាពតវិញចឹងគេសរសេរនៅទៅជាពៅវិញចឹងទៅហាសក្មួយវាទៅជាបាត់នៅទៅជាពៅវិញចឹងទៅ ដល់ពេលចឹងខ្ញុំប្រើពាក្យពៅរហូតតែម្ដងទៅខ្ចិលប្រើនៅកុំអោយគេកែច្រើនពេក

ក. ចុះម្ដាយឪពុករបស់អ៊ុំគាត់មានធ្លាប់ពីប្រវត្តិយាយតាទៅអ៊ុំអត់ទេអ៊ុំ?

ខ. គ្រាន់តែប្រាប់ថាយាយតារបស់ខ្ញុំគាត់កាច គាត់មិនចូលចិត្តក្មេងលេងច្រើននឹងដើរលេងផ្ដេសផ្ដាសទេចាប្រវត្តិចាស់ពីដើមគេអត់មានលេងសើចទេគេដឹងតែ

ក. បើធ្វើការគឺដឹងតែធ្វើការហើយណអ៊ុំ?

ខ. ចាតែប៉ុណ្ណឹងទេ

ក. បាទចុះអ៊ុំមករស់នៅទីក្រុងភ្នំពេញនឹងយូរនៅអ៊ុំ?

ខ. ខ្ញុំមកនៅយូរហើយក្មួយ

ក. តាំងពីកើតមកហោសអ៊ុំ?

ខ. ចាតាំងពីខ្ញុំដឹងក្ដីមកម្ដាយរបស់ខ្ញុំបានទុកខ្ញុំនៅស្រុកសារនឹងតែម្ដងនឹង

ក. ប៉ុន្តែម្ដាយឪពុករបស់អ៊ុំគាត់នៅភ្នំពេញនឹងយូរដែរ?

ខ. ចាគាត់នៅតាំងពីសង្គមមកប៉ុន្តែដូចថាគាត់ទាហ៊ានហាស ពីដើមគេមានរបបទាហ៊ានមានផ្ទះដូចយើងមានផ្ទះចឹងហាសតែគេងត់ដាក់ចាប់ចឹងទេគេដាក់មួយៗពីព្រោះគ្រួសារទាហ៊ានគេអោយនៅចឹងហាសក្មួយ

ក. ចឹងវានៅវាប្រហែលជា60ឆ្នាំជាងហើយណអ៊ុំ?

ខ. ចាប្រហែលជាចឹង

ក. ចុះអ៊ុំមានកូនចៅណាដែររស់នៅក្រៅពីប្រទេសខ្មែរអត់អ៊ុំ?

ខ. ខ្ញុំមានតា

ក. ជាកូនរបស់អ៊ុំហោស?

ខ. កូនរបស់ខ្ញុំនៅថៃមួយ

ក. នៅថៃណ ចុះគាត់ធ្វើអីគេនៅថៃនឹងអ៊ុំ?

ខ. ធ្វើជាកម្មករសំណង់

ក. អូចុះមាននៅណាផ្សេងទៀតអត់អ៊ុំ?

ខ. អត់ទេខ្ញុំមានតែនៅណុងមួយនឹង ខ្ញុំមានតែកូនប្រសារហើយនឹងចៅមានតែ3នាក់នឹង

ក. ប៉ុន្តែមាននៅវៀតណាមអីទេអ៊ុំ?

ខ. អត់មានទេ

ក. ចឹងអត់មានទេណអ៊ុំ?

ខ. ចាអត់មានទេមានតែនៅថៃនឹង

ក. ចុះស្វាមីរបស់អ៊ុំគាត់មានឈ្មោះអីគេដែរអ៊ុំ?

ខ.​ គាត់ឈ្មោះយ៉ អែល តែគាត់ស្លាប់បាត់ទៅហើយ

ក. អូគាត់ស្លាប់ប៉ុន្មានឆ្នាំហើយអ៊ុំ?

ខ. យូរហើយអូនស្លាប់ប្រហែលចូល20-30ឆ្នាំជាងហើយនឹង

ក. អូនៅពេលដែរអ៊ុំបានរៀបអាពាហ៍ពិពាហ៍នឹងនៅពេលណាដែរអ៊ុំ?

ខ. តាំងពីខ្ញុំនៅអាយុ15-16ឆ្នាំមកម៉្លេស

ក. អូ15ឆ្នាំណអ៊ុំ?

ខ. តាំងពីជំនាន់ឆ្នាំ1971មក

ក. ចឹងអ៊ុំការតាំងពីអាយុ15ឆ្នាំ ចឹង63-15=48ចឹងអ៊ុំការអស់48ឆ្នាំហើយ ប៉ុន្តែថ្ងៃខែអ៊ុំមានចងចាំអត់អ៊ុំ?

ខ. ដឹងតែការក្នុងឆ្នាំ1971

ក. នៅឆ្នាំ1971 ចឹងឆ្នាំ1971-2018=47ឆ្នាំនឹងហើយណអ៊ុំ?

ខ. ចាចឹងហើយ

ក. ចឹងចុះនៅពេលដែរអ៊ុំរៀបអាពាហ៍ពិពាហ៍ជាមួយអ៊ុំប្រុសនឹងដូចជាអ៊ុំជាអ្នករៀបចំដោយចិត្តអែងរឺមួយក៏ម្ដាយឪពុកជាអ្នកផ្សំផ្គុំអោយដែរអ៊ុំ?

ខ. និយាយទៅរបបនឹងម៉ែឪជាអ្នកផ្គត់ផ្គង់អោយទេព្រោះឪពុមរបស់ខ្ញុំជាទាហ៊ាន

ក. ចុះពេលណុងដូចជាមានជាថ្លៃជំនូនជូនទៅអ៊ុំអត់?

ខ. ជូនតា

ក. ជូនដូនជាប៉ុន្មានដែរអ៊ុំអាចប្រាប់បានទេ?

ខ. ដូចជា2500

ក. បាន2500លុយខ្មែរយើងនឹងហោសអ៊ុំ?

ខ. ចាកាលពីជំនាន់លុនណុលហាសកាលណុលថ្លៃតា2500ខ្លាំងដែរហើយ

ក. អត់សូវមានទេណអ៊ុំ?

ខ. នឹងហើយ

ក. ចុះអ៊ុំអាចប្រាប់ខ្ញុំដំបូងថាអ៊ុំបានជូនជាមួយអ៊ុំប្រុសនៅពេលណា ហើយហេតុអីបានជាអ៊ុំស្រលាញ់គា្នបានទេអ៊ុំ?

ខ. ខ្ញុំនិយាយទៅដូចថាលេងសើចជាមួយក្មួយអែងចឹងចាំមួយភ្លេត

ក. បាទអ៊ុំអត់អីទេនេះចៅហោសអ៊ុំ ចឹងមានន័យថាចូលចៅទួតហើយណអ៊ុំ?

ខ. ចៅទួតហើយ

ក. ចុះអ៊ុំចេះសរសេររឺមួយក៏ចេះអានបានល្អប៉ុណ្ណាដែរអ៊ុំ?

ខ. អត់ទេកូន

ក. អត់ដែរបានរៀនទេណអ៊ុំ?

ខ. ពីព្រោះអីខ្ញុំអត់បានរៀនទេនិយាយអោយត្រង់តែម្ដង មែនខ្ញុំអត់បានរៀនសូត្រទេ

ក. អូចឹងអ៊ុំមានចេះភាសាអីក្រៅពីភាសាខ្មែរអត់?

ខ. អត់ចេះទេ

ក. ភាសាវៀតណាម ថៃអីអ៊ុំអត់ចេះដែរណអ៊ុំ?

ខ. អត់ទេ

ក. អត់ចេះទេណអ៊ុំពេលជំនាន់ណុងគេមានបង្រៀនបារាំងអត់អ៊ុំ?

ខ. ខ្ញុំធ្លាប់បានរៀនដែរនឹងហោសតែខ្ញុំរៀនអត់ចេះ ទោះរៀនយ៉ាងណាក៏នៅតែអត់ចេះ

ក. អូបាទអ៊ុំចឹងមានន័យថាអ៊ុំថ្លាប់រៀនបារាំងដែរ?

ខ. គេបង្រៀនដែរនឹងគេប្រាប់ដែរនឹង តែខ្ញុំអត់ចាំខ្ញុំរៀនអត់ចូលតែម្ដងមិនដឹងថាម៉េច ខួរក្បាលរបស់ខ្ញុំរៀនអត់ចូល

ក. អូបាទចឹងហោសអ៊ុំ?

ខ. អោយតែគេសួរច្រើនបន្តិចគឺអត់ចេះតែម្ដងនឹង

ក. បាទអ៊ុំចុះអ៊ុំធ្លាប់មានមិត្តភក្តិស្និទ្ធិស្នាលណាដែរធំធាត់មកជាមួយគា្នអត់អ៊ុំ?

ខ. អត់មាន

ក. អត់មុំានទេណអ៊ុំ ចុះកាលពីនៅក្មេងៗអ៊ុំថ្លាប់មានមិត្តភក្តិច្រើនដែរទេ?

ខ. មានដែរតាតែឥឡូវបែកបាក់ចឹងទៅគ្មាននរណាគេស្គាល់នរណាគេទេភ្លេចគ្នាអស់ហើយនឹង

ក. ប៉ុន្តែអ៊ុំមានចងចាំឈ្មោះពួកគាត់ប៉ុន្មាននាក់ដែរទេអ៊ុំ?

ខ. អត់ចងចាំទេ

ក. អត់ចងចាំទេណអ៊ុំ?

ខ. ពីព្រោះយើងផ្ដាច់មនោសញ្ចេតនារៀងខ្លួនគេដោយគេ យើងមិនដែររាប់គា្នមិនដែរឃើញគ្នានៅណាផងនឹង អត់ដឹងថាអ្នកណាទៅណា ហើយអ្នកណានៅណាអត់ដែរឃើញទេ

ក. បាទអ៊ុំចុះអ៊ុំមានធ្លាប់ទៅធ្វើការនៅវាលស្រែអត់អ៊ុំ?

ខ. ធ្លាប់តា

ក. ចុះធ្វើអីគេនៅវាលស្រែដែរអ៊ុំ?

ខ. មានស្ទូងស្រូវ

ក. ដកស្ទូង រាស់អីចឹងហាសនេះអ៊ុំ?

ខ. ចាដកស្ទូង ច្រូត

ក. អូចុះអ៊ុំធ្លាប់បើកមុខរបរអាជីវកម្មអីអត់នៅក្នុងក្រុមគ្រួសារ?

ខ. ពេលណុងអត់មានការរកសុីអីទេព្រោះគាត់ជាទាហ៊ាន

ក. ចុះអ៊ុំមានធ្លាប់ចិញ្ចឹមមាន់ ចិញ្ចឹមទា ចិញ្ចឹមជ្រូកអីទេអ៊ុំ?

ខ. ខ្ញុំចិញ្ចឹមតែមាន់នឹង

ក. ចិញ្ចឹមតែមាន់ទេណអ៊ុំ?

ខ. ជ្រូកអត់ចិញ្ចឹមទេ

ក. ចុះមានធ្លាប់ចិញ្ចឹមគោអត់អ៊ុំ?

ខ. គោក៏អត់ដែរមានដែរ

ក. គិតថាអ៊ុំមានធ្លាប់ធ្វើការអីគេខ្លះនៅក្នុងជីវិតរបស់អ៊ុំដែរអ៊ុំ?

ខ. ខ្ញុំកាលពីខ្ញុំដឹងក្ដីខ្ញុំចេញពីអាពតមក ខ្ញុំចូលរោងចក្រ

ក. អូអ៊ុំធ្វើការនៅរោងចក្រ?

ខ. ធ្វើការនៅរោងចក្រ

ក. អូទាល់ឥឡូវអ៊ុំនៅលក់ដូរ?

ខ. ចាខ្ញុំមុននឹងលក់នឹងខ្ញុំលក់លាស ខ្ញុំធ្លាប់មើលខ្ញុំចេញពីអាពតមក ខ្ញុំរស់នៅធ្វើការបំរើគេហាសសុីឈ្នួលគេហាសក្មួយ លក់គុយទាវ អស់រយះពេល3ឆ្នាំ

ក. កាលណុងអ៊ុំនៅតូចណអ៊ុំ?

ខ. អត់តូចទេមកពីអាពតវិញ

ក.​ អូមកពីអាពតអ៊ុំចាស់ហើយចឹង?

ខ. ចាចាស់ដែរហើយ

ក. ដូចជាអ៊ុំអាយុប៉ុន្មានដែរហើយអាយុ30ឆ្នាំជាងហើយហោសអ៊ុំ?

ខ. ខ្ញុំអាយុ30ឆ្នាំជាងហើយ

ក. បាទចឹងអ៊ុំ

ខ. ខ្ញុំសុីឈ្នួលគេលក់គុយទាវ

ក. ចុះលក់នៅណាវិញអ៊ុំ?

ខ. ខ្ញុំទៅលក់នៅកំពង់ឆ្នាំង ដល់ពេលដែរលក់គុយទាវនឹងហើយ បានខ្ញុំមករស់នៅភ្នំពេញនឹងហាសខ្ញុំពោះធំហើយខ្ញុំមានកូនចៅបានខ្ញុំរស់នៅជាមួយម្ដាយរបស់ខ្ញុំទៅ ខ្ញុំក៏រកសុីលក់កាចអាកំផ្លោកនៅនឹងបឹងនេះ

ក. អូចឹងហោសអ៊ុំ?

ខ. ចាពេលដែរកាចអាកំផ្លោកនឹងយកទៅលក់នៅផ្សារច្បារអំពៅ ដល់ពេលដែរលក់កំផ្លោកនឹងអស់ចិត្តទៅវាអស់អីរក គេបានចាក់ដីចាក់អីពេញអស់ចឹងទៅក៏បានលក់លាសហាល

ក. អូអ៊ុំលក់លាស់ហាលណអ៊ុំ?

ខ. នេះលក់លាសនេះដល់ពេលដែរលក់លាសបានប៉ុន្មានឆ្នាំទៅកូនរបស់ខ្ញុំវាបានឃើញថាខ្ញុំវាពិបាកពេកគ្នាក៏វាហត់ដែរណាស់ ហើយវាក៏មានប្ដីមានអីដែរខ្ញុំក៏កូនអោយនៅផ្ទះទៅ ហើយខ្ញុំវាចេះមុខរបរអីតុចតួចចឹងទៅ មុខរបរស៊ុបអីនឹងខ្ញុំចេះតែធ្វើលក់ទៅក្មួយ

ក. បាទដល់ពេលនឹងអ៊ុំក៏លក់ស៊ុបដល់ឥឡូវទៅ?

ខ. លក់តិចតួចទៅថ្ងៃណាដែរហត់ពេកទៅក៏ឈប់ទៅ ក៏ឈប់2-3ថ្ងៃរឺមួយក៏1អាទិត្យអីចឹងទៅ

ក. ចុះតាំងពីក្មេងរហូតមកដល់ឥឡូវអ៊ុំគិតថាជីវិតរបស់អ៊ុំមានការផ្លាស់ប្ដូរអីគេខ្លះដែរអ៊ុំ?

ខ. ចាផ្លាស់ប្ដូរច្រើនហាសក្មួយ

ក. ផ្លាស់ប្ដូរអីគេដែរអ៊ុំ?

ខ. អេតចាយក៏រក រើសអេតចាយក៏ធ្លាប់រកដែរក្មួយនិយាយអោយត្រង់ ដើរទិញអេតចាយដើររើសអេតចាយជាមួយប្អូននឹងជាមួយកូនចឹងទៅ ហើយបានមកឥឡូវនឹងវាមិនបានទៅរកអេតចាយទៀតទេនៅអង្គុយមើលចៅ នឹងលក់អាស៊ុបនឹងតិចតួចនឹងទៅនៅតែផ្ទះនឹងហាសប៉ុណ្ណឹងទេអស់ហើយ

ក. ចុះអ៊ុំចូលចិត្តម្ហូបអីគេដែរសំរាប់ថាតាំងពីក្មេងរហូតមកដល់ឥឡូវអ៊ុំនៅតែចូលចិត្តម្ហូបហាសអ៊ុំ?

ខ. ខ្ញុំហោស ខ្ញុំចូលចិត្តខ្លាំងតាំងពីខ្ញុំមកនេះហាសខ្ញុំចូលចិត្តឆា ឆ្ងាញ់ចូលចិត្តឆាក្ដៅ នឹងចូលចិត្តស្លម្ជូរអីដែរនឹងហាស

ក. ចុះការីកកូរអីអ៊ុំចូលចិត្តទេ?

ខ. ចាចូលចិត្តទាំងអស់នឹង

ក. ជាពិសេសអ៊ុំចូលចិត្តម្ជូរណអ៊ុំ?

ខ. ចាចូលចិត្តម្ជូរ

ក. ចុះអ៊ុំគិតថាល្បែងមប្រជាប្រិយ៍អីដែរអ៊ុំគិតថាចូលចិត្តលេងតាំងពីក្មេងរហូតមកពេលនេះហាសដូចជាចោលឈូង ទាញព្រាត លាក់កន្សែងអីហាសអ៊ុំនៅវត្តអីហាស តើអ៊ុំចូលចិត្តលេងទេ?

ខ. ចូលចិត្តលេងទាញព្រាត

ក. ប៉ុន្តែនឹងកាលពីនៅក្មេងណអ៊ុំ?

ខ. ចានឹងលាក់កន្សែង

ក. នឹងនៅតាមវត្តណអ៊ុំ?

ខ. នឹងហើយតាមភូមិក៏គេលេងដែរ

ក. ប៉ុន្តែអានឹងទាល់តែជិតចូលឆ្នាំអីមែនទេអ៊ុំ?

ខ. ចាមិនបាច់តែតាមវត្តអីទេ លេងដណ្ដើមស្លឹកឈើអីនឹង

ក. ចុះអ៊ុំគិតថាអ៊ុំមានចងចាំបទចំរៀងដែរអ៊ុំគិតថាបានរៀនច្រៀងតាំងពីក្មេងរហូតមកដល់ពេលនេះទេអ៊ុំ?

ខ. ខ្ញុំនឹងហោស?

ក. បាទអ៊ុំបទចំរៀងហាស?

ខ. ខ្ញុំចូលចិត្តបទ រស់សារី សុធា

ក. តែអ៊ុំមានចងចាំចំណងជើងអត់អ៊ុំ?

ខ. ចាំតែស្អីចាំខ្លះអត់ខ្លះដែរ ចាំតែស្អីឃ្លាតទៅ ហើយស្នេហ៍ដូចជើងមេឃ

ក. ចុះអ៊ុំអាចដាក់មួយឃ្លាបានទេ?

ខ. អូយក្មួយអើយ

ក. និយាយលេងនឹងហាសអ៊ុំ?

ខ. ស្អកកណាស់ច្រៀងមិនចេញទេ

ក. ចុះអ៊ុំមាននរណាគេរឺមួយក៏កូនចៅអ៊ុំគេចេះលេងឧបករណ៍ភ្លេងទេអ៊ុំ?

ខ. អត់មាន

ក. ចឹងអត់មាននរណាគេចេះទេណអ៊ុំ?

ខ. ចាអត់មានទេ

ក. កូនក្មួយអីក៏អត់មានចេះដែរ?

ខ. អត់មានតែម្ដងនឹង ស្លាប់អស់ហើយអូនអើយ អ្នកចេះនឹងស្លាប់បាត់ហើយ

ក. អូអ្នកចេះស្លាប់ហោសនរណាគេដែរអ៊ុំ?

ខ. ប្អូនរបស់ខ្ញុំ

ក. ប្អូនរបស់អ៊ុំគាត់ចេះលេងហោសអ៊ុំ គាត់ចេះលេងអីគេអ៊ុំ ភញលេងពិណពាតអីហោសអ៊ុំ?

ខ. ចេះលេង

ក. ចុះអ៊ុំគិតថាផ្ទះរបស់អ៊ុំមានលក្ខណះបែបណាដែរអ៊ុំតាំងពីក្មេងរហូតមកដល់ឥឡូវហាសអ៊ុំ?

ខ. ក្នុងក្រុមគ្រួសាររបស់ខ្ញុំចូលចិត្តការស្ងៀមស្ងាត់មិនសូវចូលចិត្តអ៊ូអរទេ

ក. ប៉ុន្តែផ្ទះរបស់អ៊ុំដូចជាមានលក្ខណះបែបណាដែរដូចជាផ្ទះឈើ រឺមួយក៏ផ្ទះថ្មអីចឹងហាស?

ខ. ស្រលាញ់ចេះតែស្រលាញ់ហើយ

ក. អត់ទេកាលពីដើមផ្ទះរបស់អ៊ុំយ៉ាងម៉េចដែរអ៊ុំ?

ខ. ផ្ទះឈើ

ក. ផ្ទះឈើហោសអ៊ុំ ចុះឥឡូវផ្ទះឈើដែរហោសអ៊ុំ?

ខ. ផ្ទះនេះខ្ញុំជួលគេទេ

ក. ចុះកាលពីមុនហោសអ៊ុំ?

ខ. កាលពីមុននឹងកាលពីដើមនឹងម៉ែរបស់ខ្ញុំនឹងក៏ផ្ទះឈើដែរនឹង កាលពីជំនាន់លុនណុលហាស

ក. ចុះផ្ទះណុងនរណាគេជាង្នកសាងសងដែរអ៊ុំ?

ខ. ម្ដាយរបស់ខ្ញុំនឹងឪពុករបស់ខ្ញុំ

ក. គាត់ជួលគេរឺមួយក៏គាត់សាងសងខ្លួនអែងអ៊ុំ?

ខ. គាត់សងខ្លួនអែងនឹងរបបទាហ៊ាន គេដឹងតែចែកដីផ្ទះមួយឡូសំរាប់ទាហ៊ានម្នាក់កូនទាហ៊ានហាស

ក.​ ប៉ុន្តែគាត់ចេះសាងសងហោសឪពុករបស់អ៊ុំ?

ខ. គាត់ចេះតា

ក. គាត់ចេះសាងសងផ្ទះមកពីនរណាគេដែរអ៊ុំ?

ខ. អត់ដឹងដែរគាត់ចេះមកពីម៉ែឪគាត់ចេះតគា្នក៏យើងមិនដឹងដែរណាពីព្រោះតែយើងបានកើតមកនឹងយើងមានឃើញ

ក. ឃើញមានផ្ទះមានដីនៅ?

ខ. មានផ្ទះនឹងដីនៅតែម្ដងមានឪពុកម្ដាយចុះយើងដឹង កាលពីនៅក្មេងមិនថាក្មួយអែងមិនថាខ្ញុំចាប់ពីអាយុ10ឆ្នាំឡើងទៅបានចាប់ផ្ដើមចងចាំកាលពីមុនឪពុកម្ដាយរបស់យើងមានអីយើងអត់ដឹងទេណាពីមុនហាស

ក. ចុះជំនាញអីដែរអ៊ុំគិតថាអ៊ុំចេះស្ទាត់ជំនាញតែម្ដងហាស?

ខ. ខ្ញុំហាសខ្ញុំចូលចិត្តមុខរបរដែរលក់ដូរតែម្ដង

ក. នឹងជាជំនាញរបស់អ៊ុំ?

ខ. ចាខ្ញុំចូលចិត្តលក់បាយ លក់ម្ហូបហូបចុកតិចតួចអីនឹងខ្ញុំចូលចិត្តធ្វើតែម្ដង

ក. ចុះពេលណាដែរអ៊ុំគិតថាជាពេលដែរលំបាកនៅក្នុងជីវិតរបស់អ៊ុំហាស ពេលណាដែរអ៊ុំ?

ខ. ខ្ញុំពិបាកត្រឹមជំនាន់អាពតមកគឺពិបាកតែម្ដង

ក. ពិបាកជំនាន់អាពតណអ៊ុំ?

ខ. ចាចាប់ផ្ដើមពិបាកត្រឹមជំនាន់អាពតមកនឹង

ក. អូដូចជាពិបាកអីគេខ្លះដែរទៅអ៊ុំ?

ខ. ពិបាកថាអាហារ ការរស់នៅ ជីវភាពរបស់ខ្ញុំវេទនា ព្រាតម៉ែ ព្រាតឪ ព្រាតបងប្អូនប ព្រាតប្ដី ព្រាតកូនបែកបាក់រស់នៅដូចថាវាមិនដែរជុំគា្នស្រួលហាស

ក. អូចឹងហោសអ៊ុំ?

ខ. បែកគា្នរស់នៅបានតែ2-3ខែចឹងហាស អាមួយទៅលិចអាមួយទីកើតចឹងទៅហូបចុកនឹងក៏វាមិនបានគ្រប់គ្រាន់ដែរ

ក. ចុះអ៊ុំឆ្លងកាត់វាដោយរបៀបណាដែរអ៊ុំ?

ខ. ខ្ញុំឆ្លងកាត់ដោយវិធីដូចខ្ញុំប្រាប់ក្មួយអែងចឹងហាសថាខ្ញុំរើស ខ្ញុំរើសអេតចាយខ្ញុំរើសអេតចាយហើយ មុនដំបូងខ្ញុំកើននៅផ្សារ ហើយខ្ញុំលក់លាសហាល លក់លាសហាលហើយ បានខ្ញុំមកលក់អាចឹងទៅតិចៗចឹងទៅ

ក. បាទអ៊ុំចុះអ៊ុំគិតថាពេលណាដែរអ៊ុំគិតថាជាពេលដែរសប្បាយនៅក្នុងឆាកជីវិតរបស់អ៊ុំដែរ?

ខ. ខ្ញុំនិយាយក្មួយអោយត្រង់តែម្ដងពេលខ្លះខ្ញុំពិបាកចិត្តពេកខ្ញុំហូបស្រាដែរនឹងបានត្រូវ1កែវ ទៅ2កែវទៅក៏បានសើចសប្បាយជាមួយនឹងគេនឹងអែងអីចឹងទៅខ្ញុំអត់លាក់ទេ

ក. ចុះអ៊ុំគិតថាអ៊ុំថ្លាប់មានក្ដីស្រម៉ៃទេថាអ៊ុំចង់ធ្វើអីគេនៅក្នុងជីវិតរបស់អ៊ុំហាស?

ខ. អើរក្មួយអើយមិនដឹងចង់ធ្វើអីកើតទេបើមិនចេះអក្សរផងនឹង

ក. ចុះតាំងពីតូចអ៊ុំធ្លាប់មានក្ដីស្រម៉ៃថាពេលដែរធំឡើងអ៊ុំចង់ធ្វើជាគ្រូពេទ្យ រឺមួយក៏គ្រូបង្រៀនអីទេអ៊ុំ?

ខ. ខ្ញុំហោស សំរាប់ខ្ញុំខ្ញុំគិតថាខ្ញុំចង់តែប្រកបមុខរបរចង់លក់ដូរ

ក. ចង់លក់ណអ៊ុំ?

ខ. ចាចង់លក់ដូរជីវភាពដូចថាលក់បាយ នឹងលក់ម្ហូបអីចឹងហាស

ក. និយាយរួមអ៊ុំចង់បើកជាភោជនីយ៍ដ្ឋានតាមផ្ទះតាមអីចឹងហោសអ៊ុំ?

ខ. ខ្ញុំដូចថាចង់លក់សាច់គោអាំង លក់ពងទាកូនអីចឹងទៅចិត្តរបស់ខ្ញុំហាសខ្ញុំចង់បើកចឹង

ក. បាទអ៊ុំចុះបើអោយអ៊ុំផ្ដែផ្ដាំទៅកូនចៅជំនាន់ក្រោយៗរបស់អ៊ុំ តើអ៊ុំចង់ផ្ដែផ្ដាំអីទៅពួកគាត់ដែរហោសអ៊ុំ?

ខ. ខ្ញុំផ្ដែផ្ដាំទៅកូនរបស់ខ្ញុំរាល់ថ្ងៃ ខ្ញុំថាកូនហាសខំរកអីទៅពីព្រោះម៉ែវាធ្លាប់លំបាកហើយ កូនអែងកុំចាយច្រើនពេក

ក. អូបាទចឹងហើយអ៊ុំ?

ខ. កុំធូរធារការចាយពេក ត្រូវគិតផងណាខ្ញុំធ្លាប់ប្រដៅកូនរបស់ខ្ញុំថាចឹង កាលណាខ្លះគេស្គាល់យើងតែពេលដែរយើងធូរយើងមានទេ ដល់ពេលដែរយើងអត់គេមិនស្គាល់យើងទេ អ្នកខ្លះទៅគេនៅតែអាណិត ចំណែកអ្នកខ្លះគេអត់អាណិតហើយគេនិយាយដើមទៀត ថាយើងចាយខ្ចីខ្ចៀរណាស់ថាយើងចាយធំ សុីធំអីចឹងទៅមិនចេះគិត

ក. បាទអ៊ុំចឹងមានអីអ៊ុំចង់និយាយទៀតអត់អ៊ុំ?

ខ. អស់ហើយកូន អស់ហើយក្នុងចំនួនខ្ញុំនិយាយអស់រលីងតែម្ដង

ក. ចឹងអ៊ុំនិយាយអស់ហើយណអ៊ុំ?

ខ. ខ្ញុំនិយាយអស់ហើយអត់មានលាក់អីបន្តិចណាទេនេះ

ក. និងនិយាយអោយអ៊ុំបានបន្ដូរអារម្មណ៍ដែរណអ៊ុំពេលខ្លះអ៊ុំអត់ដឹងថាប្រវត្តិរបស់អ៊ុំនិយាយអោយនរណាគេស្ដាប់មែនទេអ៊ុំ?

ខ. ចានិយាយមិនលាក់ទេនេះ មិនដឹងនិយាយប្រាប់នរណាទោះនិយាយប្រាប់កូនក៏កូនគេមិនដឹង

ក. ពួកគាត់មិនសូវស្ដាប់ណអ៊ុំ?

ខ. ពេលដែរយើងកើតពីអាពតនឹងមិនដឹងថាយើងពិបាកអីគេខ្លះផងនឹង

ក. បាទអ៊ុំបាទចឹងជាចុងក្រោយខ្ញុំអរគុណច្រើនដែរអ៊ុំបានអោយខ្ញុំបានសំភាសន៍អ៊ុំ នឹងបានផ្ដល់ការពិភាក្សាជាមួយខ្ញុំនឹងបានផ្ដល់ពេលវេលាដែរបានអោយខ្ញុំសំភាសន៍ពីប្រវត្តិរបស់អ៊ុំចឹងហាសអ៊ុំ បាទចឹងខ្ញុំអរគុណច្រើនអ៊ុំ៕៕៕